РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/286-16

4. децембар 2016. године

Б е о г р а д

З А П И С Н И К

12. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 4. ДЕЦЕМБРА 2016. ГОДИНЕ

Седница је почела у 10,07 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Крсто Јањушевић, Весна Марковић, Александра Мајкић, Јелена Жарић Ковачевић, Александар Марковић, заменик члана Србислава Филиповића, Мирољуб Станковић, Дејан Шулкић и Љупка Михајловска, заменик члана Саше Радуловића.

Седници нису присуствовали чланови Одбора: Звонимир Стевић, Петар Петровић, Балинт Пастор, Гордана Чомић, Бајро Гегић, Зоран Красић и Весна Николић Вукајловић.

Седници су присуствовали: Владан Манић, шеф кабинета,Здравка Миленковић и Снежана Баћановић помоћници министра, Љиљана Станковић, начелник одељења и Иван Мимић, финансијски директор у РФ ПИО у Министарству за рад, запошљавање, борачка и социјална питања, Ирена Ињац и Татјана Миливојевић, виши саветници у Министарству финансија.

На предложени дневни ред од стране председника Одбора у дискусији су учествовали Љупка Михајловска, члан Одбора и Ђорђе Комленски, председник Одбора.

Одбор је већином гласова (са осам гласова за, једним против и један није гласао) усвојио предложен дневни ред.

Д н е в н и р е д:

- Усвајање Записника са 9, 10. и 11. седнице Одбора;

1. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину, који је поднела Влада;

2. Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину, који је поднела Влада;

3. Разматрање Предлога одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину, који је поднела Влада;

4. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2016. годину, који је поднела Влада;

5. Разматрање Предлога закона о изменама и допунама Закона о буџетском систему, који је поднела Влада;

6. Разматрање Предлога закона о буџету Републике Србије за 2017. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2017. годину, Предлогом одлуке о давању сагласности на Финансијски план Републичког фонда за здравствено осигурање за 2017. годину, Предлогом одлуке о давању сагласности на Финансијски план Националне службе за запошљавање за 2017. годину и Предлогом одлуке о давању сагласности на Финансијски план Фонда за социјално осигурање војних осигураника за 2017. годину, који је поднела Влада;

7. Разматрање Предлога закона о допуни Закона о привременом уређивању начина исплате пензија, који је поднела Влада.

Председник Одбора је пре преласка на одлучивање о тачкама дневног реда предложио да се о свим тачкама дневног реда гласа обједињено.

У дискусији по наведеном предлогу учествовали су: Дејан Шулкић и Љупка Михајловска , чланови Одбора, Ђорђе Комленски, председни Одбора и Ирена Ињац, виши саветник у Министарству финансија.

Одбор је одлуку донео већином гласова (са осам гласова за, једним гласом против и један није гласао ).

Пре преласка на одлучивање о тачкама дневног реда, Одбор је већином гласова усвојио записнике са девете, десете и 11. седнице Одбора (са осам гласова за и двоје није гласало).

Прва тачка дневног реда. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину, који је поднела Влада.

Одбор је размотрио Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину, који је поднела Влада, у начелу и сматра да је Предлог одлуке у складу са Уставом и правним системом Републике Србије.

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину, који је поднела Влада.

Одбор је размотрио Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину, који је поднела Влада, у начелу и сматра да је Предлог одлуке у складу са Уставом и правним системом Републике Србије.

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину, који је поднела Влада.

Одбор је размотрио Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину, који је поднела Влада, у начелу и сматра да је предлог Одлуке у складу са Уставом и правним системом Републике Србије

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2016. годину, који је поднела Влада.

Одбор је размотрио Предлог одлуке о давању сагласности на Одлуку о изменама Финансијског плана Националне службе за запошљавање за 2016. годину, који је поднела Влада, у начелу и сматра да је предлог Одлуке у складу са Уставом и правним системом Републике Србије

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Пета тачка дневног реда. Разматрање Предлога закона о изменама и допунама Закона о буџетском систему, који је поднела Влада.

Одбор је размотрио Предлог закона о изменама и допунама Закона о буџетском систему, који је поднела Влада, у начелу и сматра да је предлог Закона у складу са Уставом и правним системом Републике Србије.

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Шеста тачка дневног реда. Разматрање Предлога закона о буџету Републике Србије за 2017. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2017. годину, Предлогом одлуке о давању сагласности на Финансијски план Републичког фонда за здравствено осигурање за 2017. годину, Предлогом одлуке о давању сагласности на Финансијски план Националне службе за запошљавање за 2017. годину и Предлогом одлуке о давању сагласности на Финансијски план Фонда за социјално осигурање војних осигураника за 2017. годину, који је поднела Влада.

Одбор је размотрио Предлог закона о буџету Републике Србије за 2017. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2017. годину, Предлогом одлуке о давању сагласности на Финансијски план Републичког фонда за здравствено осигурање за 2017. годину, Предлогом одлуке о давању сагласности на Финансијски план Националне службе за запошљавање за 2017. годину и Предлогом одлуке о давању сагласности на Финансијски план Фонда за социјално осигурање војних осигураника за 2017. годину, који је поднела Влада, у начелу и сматра да је предлог Закона у складу са Уставом и правним системом Републике Србије.

Одбор је ову одлуку донео већином гласова (са осам гласова за и двоје није гласало).

За известиоца Одбора на седници Народне скупштине одређен је председник Одбора.

Седма тачка дневног реда.Разматрање Предлога закона о допуни Закона о привременом уређивању начина исплате пензија, који је поднела Влада.

Одбор је размотрио Предлог закона о допуни Закона о привременом уређивању начина исплате пензија, који је поднела Влада, у начелу и сматра да је предлог Закона у складу са Уставом и правним системом Републике Србије.

Одбор је ову одлуку донео већином гласова (са осам гласова за, једним против и један није гласао).

За известиоца Одбора на седници Народне скупштине одређен је председник Одбора.

Седница је завршена у 10,34 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски